b'\n_START_ARTICLE_\nPorsche 924\n_START_PARAGRAPH_\nPorsche 924 yra automobili\xc5\xb3 gamintojo Porsche modelis, gamintas nuo 1976 iki 1988 met\xc5\xb3._NEWLINE_Tai pirmasis Porsche automobilis su priekyje patalpintu varikliu, au\xc5\xa1inamu skys\xc4\x8diu. Iki tol gaminti Porsche modeliai au\xc5\xa1inam\xc4\x85 oru varikl\xc4\xaf tur\xc4\x97jo gale. Priekyje esantis variklis sujungtas su gale esan\xc4\x8dia pavar\xc5\xb3 d\xc4\x97\xc5\xbee 20 mm (v\xc4\x97liau storesniu) skersmens velenu.\n_START_SECTION_\nVariklis\n_START_PARAGRAPH_\nAutomobilio variklis iki Porsche 924 buvo naudojamas AUDI 100 (modeliuose iki 1983 met\xc5\xb3) automobiliuose ir Volkswagen LT mikroautobuse. Skirtumas tas, kad Porsche paliko variklio bloko apa\xc4\x8di\xc4\x85, o vir\xc5\xa1\xc5\xb3, taip vadinam\xc4\x85j\xc4\x85 \xe2\x80\x9egalv\xc4\x85\xe2\x80\x9c, perdirbo pagal savo poreikius. Rezultate variklio galia i\xc5\xa1augo nuo 95 iki 125 AG. Kartu gale esanti pavar\xc5\xb3 d\xc4\x97\xc5\xbe\xc4\x97 automobiliui dav\xc4\x97 gan\xc4\x97tinai neblog\xc4\x85 pagal tuos laikus dinamik\xc4\x85 \xe2\x80\x93 9.9 sekund\xc4\x97s iki 100 km/val. Did\xc5\xbeiausias greitis siek\xc4\x97 200 km/val.'